作者:呂巖
標題:題桐柏山黃先生庵門
內容:吾有玄中極玄語，周遊八極無處吐。雲輧飄泛到凝陽，無為大道本根源，要君親見求真物。其中有一分三五，浮沈升降入中宮，四象五行齊見土。驅青龍，擒白虎，既修真，須堅確，能轉乾坤泛海嶽。執行天地莫能知，黃秀才，黃秀才，既修真，須且早，人間萬事何時了。貪名貪利愛金多，為他財色身衰老。我今勸子心悲切，留此片言，用表其意。他日相逢，必與汝決。莫退初心，